paragraph_text: Real Madrid je španjolsko športsko društvo te je od svog nastanka 1902. (Madrid CF nastao je ranije) promijenio 19 predsjednika, dok su dvojica imali dva mandata. Ta dvojica su Florentino Pérez i Adolfo Meléndez. Najdulje se na poziciji predsjednika ovog madridskog nogometnog giganta zadržao Santiago Bernabéu Yeste, po kojemu naziv nosi današnji stadion Reala. On je na "kormilu" momčadi bio 35 godina te je za vrijeme njegova predsjedanja Real osvojio najviše naslova (28). Klub je u vlasništvu članova kluba tzv. sociosa koji sami biraju predsjednika glasovanjem. Predsjednik Reala odgovoran je za cjeloukupno djelovanje kluba i formalno potpisivanje ugovora s igračima i osobljem. Predsjednik, osim izuzetka smrtnog slučaja ili svoje bolesti, dužan je prisustvovati svakoj Realovoj utakmici te ju gleda s predsjednikom kluba protiv kojega Real igra. U srpnju 2000. godine za počasnog predsjednika Reala postavljen je njegov bivši nogometaš, Alfredo di Stefano.<ref> Zanimljivo je to da su drugi i treći predsjednik, braća Padros, bili podrijetlom Katalonci.